TOIMINTASUUNNITELMA VUODELLE 2020

KNV:n Uskollisuuden Killan tavoitteena on ylläpitää voimistelun parissa syntynyttä ystävyyttä. Toiminnan periaatteena on yhteenkuuluvuus, ystävyys ja toisista huolehtiminen.

U-Kilta kokoontuu säännöllisesti kerran kuussa, pois lukien kesäkuukaudet, Vapaaehtoisen hyvinvointityön keskuksessa. Keväällä ja syksyllä järjestetään iltatilaisuudet kynttiläseremonioin. Syksyn iltakiltaa vietetään myös vuoden aikana pyöreitä vuosia täyttäneitä juhlien. U-Killan kevät- ja syyskokousasiat käsitellään iltakilloissa. Pääseuran Ikiliike-tunnit tarjoavat edelleen mahdollisuuden monipuoliseen voimisteluun ikääntymisen tuomista rajoitteista huolimatta ja kiltalaiset osallistuvat muihinkin jumppiin kuntonsa mukaan. Palvelutaloissa asuvia kiltasisaria muistetaan ja käydään tervehtimässä vuoden aikana esim. nimi- ja syntymäpäivinä sekä juhlapyhinä. Tehdään virkistys- ja ulkoiluretkiä ja käydään teatterissa tai konsertissa sekä kevät että syyskaudella. Kokouksiin kutsutaan luennoitsijoita, tuote- tai palveluesittelijöitä tai mielenkiintoisia muita esiintyjiä.

Osallistutaan pääseuran toimintavuoden tapahtumiin ja paikallisiin senioreille järjestettäviin tapahtumiin. Myös kiltalaisia osallistuu lokakuussa Golden Age Gym Festival -tapahtumaan Kreikassa sekä Voimisteluliiton muihin etenkin kiltalaisille suunnattuihin tapahtumiin kuten vuosittaiseen valtakunnalliseen Kiltapäivään Helsingissä ja Etelä-Suomen alueen Kiltatreffeille. Pidetään edelleen yhteyttä Uudenmaan sisarkiltoihin ja osallistutaan vuoden 2020 kiltaparlamenttiin Mäntsälässä. Kiltaparlamentin piiriin kuuluu seitsemän Uudenmaan Uskollisuuden Kiltaa, Hyvinkää, Järvenpää, Kerava, Mäntsälä, Nurmijärvi, Riihimäki ja Tuusula.

Vapaaehtoistoimintaa jatketaan mm. emännöimällä Hyvinvointikeskuksen kahviossa sopimuksen mukaisesti 7-8 kertaa vuodessa yhteisesti sovituissa tilaisuuksissa sekä ulkoiluttamalla hoivaosasto Helmiinan asukkaita sekä kevät- että syyskaudella, sääoloista riippuen. U-Kilta on edelleen mukana kaupungin vanhustyön vapaaehtoisten verkostoyhteistyössä ja osallistuu Keravan järjestötreffeille. Osallistutaan jo perinteeksi tulleeseen Talkoorenkaan toteuttamaan Joulukeräykseen yksinäisille vanhuksille niin kotona kuin palvelutaloissa, yksillä Aino ja yksillä Reino tohveleilla.

U-Killan johtokunta (emännistö)

- kiltamuori Raina Lempinen elinikäinen

- puheenjohtaja, kiltaäiti Lea Särkivuori 2019-2021

- varapuh. kiltaemäntä ja jäsenkirjuri Marja-Liisa Marviala 2019-2021

- siht. muistiinmerkitsijä Riitta Passi 2020-2022

- rahastonh. raha-arkunvartija Riitta Adler 2018-2020

Pääseuran ja U-Killlan yhteyshenkilönä, kiltavastaavana, toimii Marja-Liisa Marviala.

Uskollisuuden Killan kokouksissa pidetään arpajaisia toiminnan tukemiseksi.

Kiltamaksu vuodelle 2020 on 5 €, joka maksetaan seuran jäsenmaksun yhteydessä. Seuran jäsenmaksu kiltalaisille perustuu seuran syyskokouksen päätökseen.

*Käsitelty Uskollisuuden Killan kokouksessa 8.10.2019*